**ԿՐԹՈՒԹՅԱՆ ԳԻՏՈՒԹՅԱՆ ՍՊՈՐՏԻ ԵՎ ՄՇԱԿՈՒՅԹԻ ՆԱԽԱՐԱՐՈՒԹՅՈՒՆ**

**«ԱՇՏԱՐԱԿԻ ՆՈՐԱՅՐ ՍԻՍԱԿՅԱՆԻ ԱՆՎԱՆ ԹԻՎ 5 ԱՎԱԳ ԴՊՐՈՑ»**

**ՎԵՐԱՊԱՏՐԱՍՏՈՂ ԿԱԶՄԱԿԵՐՊՈՒԹՅՈՒՆ**

**ՈՒՍՈՒՑԻՉՆԵՐԻ ՎԵՐԱՊԱՏՐԱՍՏՈՒՄ**

**ՀԱՅՈՑ ԼԵԶՈՒ ԵՎ ԳՐԱԿԱՆՈՒԹՅՈՒՆ**

**ՀԵՏԱԶՈՏԱԿԱՆ ԱՇԽԱՏԱՆՔ**

**ԹԵՄԱ՝ ՊԱՏԿԵՐԱՎՈՐՄԱՆ ՄԻՋՈՑՆԵՐԸ ՏԵՐՅԱՆԻ ՍՏԵՂԾԱԳՈՐԾՈՒԹՅՈՒՆՆԵՐՈՒՄ**

**ՈՒՍՈՒՑԻՉ՝ ՎԻԿՏՈՐՅԱ ՎԱՐԴԱՆՅԱՆ**

**ՂԵԿԱՎԱՐ՝ ԿԱՐԻՆԵ ՎԱՀԱՆՅԱՆ**

**Պատրաստ է պաշտպանության**

**ԱՇՏԱՐԱԿ 2021**

ԲՈՎԱՆԴԱԿՈՒԹՅՈՒՆ

# **ՆԱԽԱԲԱՆ --------------------------------------------------------------------3**

# **ՄԱԿԴԻՐՆԵՐԸ ՏԵՐՅԱՆԻ ՍՏԵՂԾԱԳՈՐԾՈՒԹՅՈՒՆՆԵՐՈՒՄ---------------6**

# **3. ՀԱՄԵՄԱՏՈՒԹՅՈՒՆՆԵՐԸ ՏԵՐՅԱՆԻ ՍՏԵՂԾԱԳՈՐԾՈՒԹՅՈՒՆՆԵՐՈՒՄ-----14**

# **4. ՓՈԽԱԲԵՐՈՒԹՅՈՒՆՆԵՐԸ ՏԵՐՅԱՆԻ ՉԱՓԱԾՈ ՍՏԵՂԱԳՈՐԾՈՒԹՅՈՒՆՆԵՐՈՒՄ----------------------------------------------------------------------17**

# **5. ԱՆՁՆԱՎՈՐՈՒՄԸ ------------------------------------------------------------------------------20**

# **6. ՇՐՋԱԴԱՍՈՒԹՅՈՒՆ----------------------------------------------------------------------------22**

# **7. ԵԶՐԱԿԱՑՈՒԹՅՈՒՆ--------------------------------------------------------------------------24**

# **8. ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ----------------------------------------26**

**ՆԵՐԱԾՈՒԹՅՈՒՆ**

Գեղարվեստական ոճի խնդիրը իրականության գեղագիտական վերարտադրումն է, հետևաբար գրականության մեջ իրականության տեսանելի, պատկերավոր արտացոլումը, որը հենված է հուզական ընկալման վրա, առանձնահատուկ պահանջներ է առաջադրում լեզվի նկատմամբ: Այս իմաստով լեզվում հատուկ կարևորություն են ստանում պատկերավորման այն միջոցները, որոնց օգնությամբ հնարավոր է դառնում առավել գունեղ ներկայացնել պատկերվող կյանքի առարկաներն ու երևույթները: «Պատկերավորման ու արտահայտչական միջոցների օգնությամբ,– գրում է Ա. Մարությանը,– գրողը ոչ միայն իրական ու շոշափելի է դարձնում մտքի առարկան, ընթերցողի երևակայության մեջ առաջ է բերում համապատասխան մտապատկերներ՝ ազդելով նրա երևակայության վրա, այլև նկարագրվող երևույթը դարձնում է վառ ու տպավորիչ, ուժեղացնում բանաստեղծական խոսքի հուզական ներգործությունը»:

Լեզվի պատկերավորման միջոցները սովորաբար բաժանվում են երկու խմբի` այլաբերություններ (տրոպ) և բանադարձումներ (ֆիգուրա): «Այլաբերությունները բառային միավորներ են, որոնք կառուցվում են բառերի ու բառակապակցությունների միջոցով, իսկ բանադարձումներն ավելի շատ հենվում են շարահյուսական տարբեր կառույցների վրա»: Ի տարբերություն այլաբերությունների, որոնց դեպքում առաջնայինը բառերի փոխաբերական դրսևորումներն են, ոճական բանադարձումների դեպքում առաջնայինը ոչ թե բառի փոխաբերական կամ այլաբանական կիրառությունն է, այլ յուրահատուկ հնչերանգը, արտասանական առոգանությունը:

Հայտնի է, որ գեղարվեստական գրականությունը կյանքի պատկերավոր արտացոլումն է: Պատկերավորությունն էլ խոսքի այնպիսի հատկանիշ է, որի շնորհիվ իրական ու շոշափելի են դառնում նկարագրվող առարկան, երևույթը, ընթերցողի մեջ ստեղծվում է նրանց կենդանի ու ամբողջական պատկերը՝ գրողի ստեղծագործական ընկալումով: Այսինքն՝ գեղարվեստական ոճի խնդիրը իրականության բանաստեղծական վերարտադրությունն է: Հենց դրանով էլ պայմանավորված է պոեզիայի վարակիչ, ներգործուն հատկությունը:

Վահան Տերյանի խոսքարվեստը լեզվական անթերի մշակույթի բարձրագույն նմուշ է, որի հրաշալիքներից մեկը խոսքի արտահայտչականությունն ու հուզականությունն ընդգծող պատկերավորման միջոցներն են: Պատկերավորությունը տերյանական խոսքի

ամենաբնորոշ կողմն է, նրա հիմնական առանձնահատկություններից մեկը, որը պայմանավորված է բանաստեղծի գեղարվեստական մտածողության յուրօրինակությամբ: Ամեն մի իսկական բանաստեղծի ուժը «պատկերավոր մտածելու, աշխարհի իրերին, ամեն ինչին բանաստեղծական տեսանկյունից նայելու մեջ է»,– իր արվեստով փաստում է հան- ճարեղ բանաստեղծ Պ. Սևակը: Հայ բանարվեստի ակնառու ներկայացուցչի խոսքը, բնականաբար, վերաբերում է խոսքի մեծ վարպետներին, որոնց շարքում առանձ-նահատուկ տեղ ունի Տերյանը: Բանաստեղծի գեղարվեստական մտածողությունը լավագույն ձևով արտահայտվել է ոչ միայն բառապաշարային ու քերականական իրողությունների յուրօրինակ իրացումով, այլև պատկերավորման միջոցների ինքնատիպ դրսևորմամբ:

Տերյանի մեծությունը չափվում է նրա թողած գրական ազդեցության շառավիղներով ու շրջանակներով: Դժվար է ցույց տալ մի ուրիշ բանաստեղծի, որն այնքան ներգործած լինի 20-րդ դարի մեր պոեզիայի զարգացման ընթացքի վրա, ինչպես Վահան Տերյանը: Բանաստեղծը հայ գեղարվեստական մտքի պատմության մեջ այն եզակի դեմքերից մեկն է, ով ստեղծեց գրական դպրոց և դարձավ այդ դպրոցի պարագլուխը: Տերյանի լեզվական մշակույթի բազմաթիվ առանձնահատկություններ ժառանգեցին նշանավոր գրողներ Ե. Չարենցը, Ա. Բակունցը, Գ. Մահարին, Հ. Սահյանը, Սարմենը և ուրիշներ: Տերյանական արվեստը միանգամայն նոր երևույթ էր դարասկզբի հայ գրականության մեջ:

**ԹԵՄԱՅԻ ԱՐԴԻԱԿԱՆՈՒԹՅՈՒՆԸ :** Մեր ուսումնասիրության արդիականությունը պայմանավորված է նրանով, որ փաստական հարուստ նյութի լեզվաոճական քննության արդյունքում բացահայտվում և արժևորվում է տերյանական խոսքի պատկերավորությունը:

**ՀԵՏԱԶՈՏՈՒԹՅԱՆ ՆՊԱՏԱԿԸ:** Ուսումնասիրել Վ.Տերյանի քնարերգության պատկերավորման միջոցները,մեթոդներ և հնարներ կիրառել սովորողների միջոցով լուսաբանելու Տերյանի մի շարք չափածո ստեղծագործություններում գործածված պատկերավորման միջոցները՝ առանձնացնելով լեզվական այն իրողությունները, որոնք առավել բնորոշ են բանաստեղծի խոսքարվեստին ու մտածողությանը:

**ՀԵՏԱԶՈՏՈՒԹՅԱՆ ԽՆԴԻՐՆԵՐԸ:** Մեր աշխատանքում վերոհիշյալ նպատակադրումով առաջադրվել են հետևյալ խնդիրները.

* Տերյանի չափածոյում կիրառված պատկերավորման միջոցների ընտրությունը և համակարգումը սովորողների միջոցով:

**ՄԵԹՈԴԱԲԱՆՈՒԹՅՈՒՆԸ:** Ուսումնասիրության փաստական նյութը Տերյանի

ստեղծագործություններն են է: Լեզվական նյութի քննությունը կատարված է հայ և օտարազգի լեզվաբանների` տարբեր գրողների ստեղծագործությունների լեզվաոճական առանձնահատկություններին նվիրված հետազոտությունների հայեցակետով: Թեմայի ուսումնասիրությունը հիմնականում կատարվել է լեզվի քննության համաժամանակյա մեթոդով:

**ՏԵՍԱԿԱՆ ԵՎ ԳՈՐԾՆԱԿԱՆ ԱՐԺԵՔԸ:** Ուսումնասիրությունների արդյունքում կատարված մեկնաբանություններն ու պարզաբանումները, դրանցից բխող եզրահանգումները կարևոր են Տերյանի լեզվական մշակույթի առանձնահատկությունների և գրական հայերենի լեզվաքերականական իրողությունների փոխհարաբերությունների հետազոտման առումով: Աշխատանքում առկա մոտեցումները, տեսական ընդհանրացումներն ու հիմնավորումները կարող են օգտակար լինել գրողի խոսքարվեստն ուսումնասիրողների, նաև չափածոյի լեզվի ու ոճի հարցերով զբաղվողների համար:

# **ՄԱԿԴԻՐՆԵՐԸ ՏԵՐՅԱՆԻ ՍՏԵՂԾԱԳՈՐԾՈՒԹՅՈՒՆՆԵՐՈՒՄ**

Վահան Տերյանը հայ գրականության անկրկնելի դեմքերից է ոչ միայն ստեղծագործական բովանդակային ու կառուցվածքային արժեքներով, այլև պատկերավորման միջոցների կատարելությամբ ու ինքնատիպությամբ: Դառնալով հայ բազմադարյան բանաստեղծական մշակույթի բնականոն շարունակությունը՝ Տերյանը միաժամանակ ամենամեծ նորարարը եղավ մեր բանաստեղծական արվեստի պատմության

մեջ: Տերյանի բերած բոլոր նորարարություններն էլ կապված են ավանդների հետ: Տերյանը ոչ միայն չկրկնեց իր նախորդներին ու ժամանակակիցներին, այլև ստեղծեց իր ուրույն լեզուն ու ոճը, գրական դպրոցը:

Տերյանական արվեստը միանգամայն նոր երևույթ էր դարասկզբի հայ գրականության մեջ, իսկ բանաստեղծը՝ հայ գեղարվեստական մտքի պատմության մեջ այն եզակի դեմքերից մեկը, ով ստեղծեց գրական դպրոց և դարձավ այդ դպրոցի պարագլուխն ու ամենավառ դեմքը: Յուրաքանչյուր ստեղծագործություն արժևորվում, գնահատվում է ոչ միայն իր բովանդակությամբ, այլև բովանդակության ներգործությամբ, արտահայտչական միջոցների նպատակահարմար ընտրությամբ, հետևաբար Տերյանի չափածոյի նորարարական բնույթը դրսևորվում է նաև պատկերավորման համակարգում:

Տերյանի բանաստեղծական լեզվի հարստությունն են կազմում գունեղ մակդիրները, որոնք լեզվի արտահայտչականության կարևոր գործոններից են: Ինչպես հայտնի է, մակդիրը ոճական այնպիսի հնարանք է, որի միջոցով տրվում է առարկայի, երևույթի կամ գործողության ոչ թե հիմնական ու բնորոշ հատկանիշը, այլ նրա գեղագիտական բնութագրությունը՝ զուգորդված հեղինակի կամային-վերաբերական նրբերանգներով:

«Մակդիրը բառ է,– գրում է ռուս լեզվաբան Ռոզենտալը,– որը բնորոշում է առարկան կամ գործողությունը և նրանցում ընդգծում է ինչ-որ էական հատկություն, որակ: Մակդիրի ոճական դերը նրա գեղարվեստական արտահայտչականությունն է»:------------- Այլ բնորոշմամբ՝ մակդիրը առարկան կամ երևույթը գեղագիտորեն բնութագրող որոշիչ է, որի հիմքում ընկած է փոխաբերական իմաստ:

Թեպետ մակդիրները քերականական առումով համընկնում են որոշիչների և պարագաների հետ, սակայն գեղարվեստական արժեք ու դեր ունեցող մակդիրները առարկաների ու երևույթների, գործողության տարբերակիչ հատկանիշներ արտահայտող սովորական որոշիչներից ու պարագաներից տարբերվում են իրենց հիմնական հատկանիշով՝ փոխաբերությամբ: Փոխաբերությունը, ինչպես նշում է պրոֆ. Լ. Եզեկյանը,

«մակդիրը կերտող միակ և հիմնական հատկանիշն է»-------------, որի միջոցով էլ տրվում է առարկայի, երևույթի, գործողության պատկերավոր նկարագրությունը: Ասել է թե՝ որոշիչը մակդիր կարող է դառնալ միայն խոսքային որոշակի միջավայրում, միայն փոխաբերական նշանակությամբ: «Պարտադիր չէ,– գրում է Պ. Պողոսյանը,– որ մակդիրը բացառապես

փոխաբերական լինի»:------------- Նման մոտեցմամբ մի շարք լեզվաբաններ առաջ են քաշում փոխաբերական և ոչ փոխաբերական մակդիրների դասակարգման հարցը, որը մեզ համար ընդունելի չէ:

Մակդիրը՝ որպես այլաբերության տեսակ, յուրօրինակ ոճական հնարանք է բանաստեղծի գեղարվեստական մտածողության նոր միտումներն արտահայտելու համար: Գունեղ և ինքնատիպ մակդիրները ոչ միայն ընդգծում, առանձնացնում են առարկայի, երևույթի այս կամ այն հատկանիշը, այլև դառնում բանաստեղծի հուզական վերաբերմունքի, հոգեբանական արժևորման գեղեցիկ ու բազմերանգ արտացոլանք:

Դիտարկենք մակդիրների գործածության օրինակներ բանաստեղծական միջավայրում.

Կանգնած եմ նորից **ահեղ** անտառում Ճանապարհների բաժանումի մոտ.

Հանգչում են վերջին կրակներն աղոտ,

Ու մութն է կրկին իջնում ու փռվում… (91)

Հիմա չըգիտեմ այն **լուսե** ուղին,

Բայց զգում եմ դեռ, զգում եմ՝ ինչպես Հեռու դղյակի **քնքուշ** թագուհին

Կանչում է ինձ միշտ, կանչում է, բայց ես Արդեն չըգիտեմ այն **լուսե** ուղին: (92)

Ընդգծված մակդիրների գործածությունն ու հուզաարտահայտչական երանգա- վորումը պայմանավորված է համեմատությունների հիմքում ընկած հատկանիշներով:

Երբեմն տրամադրությունները, զգացումները, ուժեղ գեղարվեստական պատկերները հնարավոր չէ բառի սովորական նշանակություններով արտահայտել, հարկավոր է նման կամ մոտ բառերի երկրորդական նշանակությունները գործածել, որտեղ մի բառ կամ բառակապակցություն ծառայում է մի ուրիշ բառի հուզաարտահայտչական կողմը դրսևորելուն: Ոճական նման դեր ունեն, օրինակ, բանաստեղծի խոսքարվեստում

հաճախակի գործածական մութ ածականի մի շարք կիրառություններ, ինչպես` «Կանգնած եմ….Մութ ուղիների բաժանումի մոտ» (91), «Այս ցուրտ հյուսիսի թախծալի աշնան Անձրևոտ օրվա մութ երկնքի տակ» (105), «Շարժումների մեջ և մութ աչքերում կար մի անծանոթ Վայելքի խոստում…» (119) և այլն: Մեջբերված օրինակում մութ ածականը բնութագրում է նկարագրվող երևույթի, այս դեպքում՝ ուղիների, երկնքի հատկանիշը, բայց նաև դրսևորվում է բանաստեղծի սուբյեկտիվ վերաբերմունքը պատկերվող երևույթի նկատմամբ, բնութագրում է այն՝ իր ուշադրությունը կենտրոնացնելով հատկապես այն հատկանիշի վրա, որ կարող է ընթերցողի երևակայության մեջ առաջ բերել նկարագրվող երևույթի կենդանի պատկերը:

Տերյանի խոսքարվեստում ոճաարտահայտչական յուրօրինակ դերով են հատկանշվում գունային մակդիրները: Իր անորոշ ու եթերային հույզերի ու զգացմունքների, տրամադրությունների ու ապրումների արտացոլման համար բանաստեղծը հաճախ է գործածել գունային մակդիրներ: Առաջին հայացքից սովորական գույներ անվանվող ածականները յուրահատուկ հմայք են հաղորդում տերյանական խոսքին: Գույների ընտրության մեջ Վահան Տերյանը, ինչպես իր ժամանակակից Մ. Մեծարենցը, նախապատվությունը տվել է կապույտին` «Կապույտ խավարն է երկինքը պատում…» (110) այլն: Ե՛վ Մեծարենցը, և՛ Տերյանը բառերը կտրեցին արդեն սովորական դարձած նշանակություններից և բնորոշեցին նոր նրբիմաստներով՝ դարձնելով իրականության գեղարվեստական ընկալման արտացոլման միավորներ: «Էպիտետը,– նշում է տերյանագետը,– ասել են, բառի սիրուհին պետք է լինի և ոչ զագսավորված կինը՝ մշտականը, մնայունը»: Սա նշանակում է, որ երբ հեղինակը ինչոր ապրում կամ զգացմունք է հաղորդում իր ընթերցողին, նա իր միտքը հնարավորինս արտահայտում է ինքնատիպ ու պատկերավոր ձևով, որպեսզի իր խոսքը ներգործուն լինի և ոչ թե առաջ բերի երևույթի սովորական ու պարզ ընկալում:

Տերյանի բանաստեղծական բոլոր շարքերում հաճախակի գործածական է **սև** մակդիրը: **Սև** բառով բնորոշող մակդիրների գործածության դեպքում առավել ցայտուն արտահայտվում է ժողովրդական լեզվամտածողությանը հարազատ մնալու հանգամանքը:

Բանաստեղծի խոսքարվեստում ոճական յուրահատուկ դերով առանձնանում են այն մակդիրները, որոնք իմաստով խիստ հակադիր են բնութագրվող առարկային: Ըստ Ս. Էլոյանի՝ տրամագծորեն հակադիր և անհամատեղելի հատկանիշներն իրենց անսպասելիությամբ առավել սուր ու շեշտակի են դարձնում ասելիքը, և ընդգծվող երևույթը ստանում է պատկերավորության մեծ ուժ ու արտահայտչականություն: Ոճագիտության մեջ նշված հնարանքը հայտնի է օքսիմորոն (նրբաբանություն) անվանումով: Դիտարկենք օքսիմորոնի գործածության օրինակներ.

Քո քաղցր վիշտը, սիրտ իմ մենավոր,

Քո վիշտն է փռված անհուն աշխարհում… (99)

Քաղցր մակդիրի գործածություններով բանաստեղծը փոխում է քնարական հերոսի ապրումի ու զգացողության տպավորությունը: Հակառակ իմաստային երանգավորում ունեցող մակդիրի կիրառությունը բավական է, որ հակառակ իմաստային երանգ ունեցող իրողությունը ստանա քաղցր զգացումների որակումներ:

Հեղինակի չափածոյում մակդիրների մեծ մասն արտահայտված է ածականներով: Սա միանգամայն բնական է, քանի որ ածականները, ինչպես նշում է Գ. Ջահուկյանը, բնորոշվում են երկու գործառույթով՝ որոշչային և ստորոգելիական, որոնք սերտ կապված են և փոխադարձելի:

Տերյանի ոճի գոյացման բաղկացուցիչ տարրերից մեկն էլ մակդիրը գոյական- որոշիչներով արտահայտելու հակումն է: Ըստ Ռ. Իշխանյանի` լեզվական նշված իրողությունը անսովոր էր ժամանակի համար: Եթե ածականով կամ դերբայով արտահայտված մակդիրներն առարկան բնորոշում են միայն մեկ հատկանիշով, ապա գոյական մակդիրները առարկան կամ երևույթը ներկայացնում են հատկանիշների մի ամբողջ խմբով և որպես հատկանշային խտացում ներկայացնող գոյականներ գեղարվեստական միջավայրից դուրս ևս պահպանում են իրենց իմաստային ուժգնությունն ու արտահայտչականությունը, ինչպես օրինակ՝

Լույսերս **ոսկի** ընկան ու հանգան

Ցաված է սիրտըս,- փայփայեցե՛ք ինձ…(129)

Հարկ է նկատել, որ ամեն գոյական խոսքային միջավայրում չի կարող մակդիր դառնալ, այլ միայն նրանք, որոնք որոշ կապակցություններում կորցնում են գոյականական բովանդակությունը և ստանում իրենց իսկական էությունը բնորոշող հատկանիշի գաղափար: Գոյականով արտահայտված մակդիրները իրենց արտահայտչականությամբ չեն զիջում ածականով արտահայտված մակդիրներին: Դեռ ավելին, բնութագրիչ առարկայի կամ երևույթի հատկանիշը գոյական-մակդիրով ձեռք է բերում իմաստային ուժգնություն՝ ընդգծելով նաև բնութագրողի վերաբերմունքը: Հատկանշական են նաև մի շարք գոյականմակդիրների՝ գծիկով գրության ձևերը: Տվյալ դեպքում գրության ձևը պարզապես դառնում է օժանդակ միջոց մակդիր-մակադրյալի իմաստային անբաժանելիությունն ընդգծելու: Մեջբերված օրինակում ոսկի լույսերս կապակցության մեջ ոսկի մակդիրը իմաստային մեծ ուժգնություն է դրսևորում. նրա միջոցով նկատի է առնվում լույսի անսովոր գեղեցկությունը, քնքշությունը, նրբագեղությունը, որոնց հպվել կարելի է ամենայն զգուշությամբ, իսկ ցնորք մակդիրը ընդգծում է ծաղկի անգո, անէական, երազային լինելը: Մակդրային նմանօրինակ կապակցություններում հետին պլան է մղվում գոյական- մակդիրների առարկայական իմաստը, ուժեղանում է բանաստեղծական խոսքի հուզականությունը և շեշտադրվում է բանաստեղծի ընդգծված վերաբերմունքը:

Տերյանը ոչ միայն կարողանում է նկարագրվող առարկան կամ երևույթը բնորոշել թարմ մակդիրներով, այլև ընտրել ստեղծագործության բովանդակությանը համահունչ մակդիրներ: Սա Տերյանի լեզվի ներդաշնակությունն ու ներգործունությունը պայմանավորող կարևոր գործոններից է: Այսպես օրինակ՝ «Գիշեր և հուշեր» շարքում զետեղված բանաստեղծությունները սիրո, կարոտի, թախիծի ու գեղեցիկ, չիրականացված երազանքների երգեր են: Պատահական չէ, որ շարքին բնորոշ են բառային տարբեր իմաստ ու զգացմունքային տարբեր նրբերանգներ արտացոլող մակդիրներն ու նրանցով կազմված կապակցությունները, որոնք ուշադրություն են գրավում նաև իրենց նկատմամբ բանաստեղծի ունեցած վերաբերմունքի տեսանկյունից:

«Գիշեր և հուշեր» շարքում գերակշռում են նաև մռայլ ու անսփոփ հուշերին տեղի տված քնարական հերոսի հոգեվիճակը բնորոշող մակդիրները, ինչպես` ցուրտ բոց (122), կուսական թախիծ (ԳՀ, I, 143), խենթ կարոտ (ԳՀ, I, 114), ցուրտ համբույր (ԳՀ, I, 122), տխրահեծ անձրև (ԳՀ, I, 111), հիվանդ թախիծ (ԳՀ, I, 143), լուսեղեն տագնապ (ԳՀ, I, 130) և այլն: Խոսքի կառուցման տարբեր միջոցներ կան, բայց բառընտրության դեպքում իրար փոխարինողներ չկան: Փորձենք Տերյանի գործածած մակդիրներից որևէ մեկը փոխարինել

հոմանիշ կամ այլիմաստ որևէ բառով, և բանաստեղծական հյուսվածքն անմիջապես կքանդվի: Հայ գրականության մեջ մակդիրների պակաս չկա, բայց տերյանական մակդիրներն ապշեցնում են իրենց թարմությամբ, բազմազանությամբ և գաղափար են տալիս բանաստեղծի լեզվամտածողության ինքնատիպության մասին:

**ՀԱՄԵՄԱՏՈՒԹՅՈՒՆՆԵՐԸ ՏԵՐՅԱՆԻ**

# **ՍՏԵՂԾԱԳՈՐԾՈՒԹՅՈՒՆՆԵՐՈՒՄ**

Վահան Տերյանի չափածո խոսքի պատկերավորման միջոցների համակարգում պատկառելի տեղ են գրավում համեմատությունները, որոնք բանաստեղծական խոսքը դարձնում են առավել հուզական ու ներգործուն, նպաստում են գեղարվեստական պատկերը ավելի խորությամբ ընկալելուն: «Համեմատությունը,– նշում է Պ. Պողոսյանը,– տարբեր առարկաների կամ երևույթների միջև եղած ընդհանուր հատկանիշի հիման վրա առարկան կամ երևույթը տվյալ պահի ու հանգամանքների պահանջով մյուսին նմանեցնելու, հավասարեցնելու կամ նույնացնելու երևույթն է, որին դիմում ենք առարկային կարևորություն տալու, նրա գեղագիտական արժեքը բարձրացնելու (կամ ցածրացնելու) նպատակով»: Հավելենք նաև, որ համեմատության հիմք կարող է դառնալ նմանեցվող երկու երևույթների նկատմամբ հեղինակի վերաբերմունքը, որի շնորհիվ կապ է ստեղծվում այդ առարկաների միջև: Համեմատությունը պատկերավորման այն միջոցներից է, որի կառուցվածքն ու բովանդակային: մասը առավելապես պայմանավորված են ստեղծագործողի գեղարվեստական մտածողության շրջանակներով: Տերյանական համեմատությունների ներգործուն ուժը դրանց ինքնատիպության մեջ է: Հաճախ երկու առարկաների կամ երևույթների համեմատության հիմքում ընկած հատկանիշը նոր ու անսպասելի է լինում ընթերցողի համար, որի միջոցով էլ ոճական հնարանքը ինքնատիպ արժեք է ձեռք բերում բանաստեղծական խոսքաշարում, ինչպես՝ «Կեղեքում է և գգվում Խինդով քաղցըր մահու պես…» (ՄԱ, I, 231), «Եվ քո համբույրը, որպես քաղցր սուտ – Բախտ են խոստանում իզո՛ւր և իզո՛ւր…» (ՄԱ, I, 55): Այն, որ քաղցր են խինդն ու համբույրը, տարակուսելի չէ, բայց մահն ու սուտը քաղցրության հատկանիշով բնորոշելը արդեն սովորական մտածողության շրջանակներից դուրս համեմատություն է: Հաջող համեմատության կարևորագույն հատկանիշներից մեկն էլ, ըստ Ա. Եֆիմովի, «անսպասելիության, նորույթի, հնարամտության տարրն է»:

Այդ իսկ պատճառով յուրաքանչյուր բանաստեղծ չափազանց անհատական է համեմատությունների ընտրության և գործածության առումով: Ասվածի վառ ապացույցն են ներքոհիշյալ բանաստեղծական հատվածներում կիրառված համեմատությունները. Գարնան լուսե ամպի նըման՝ Այս խավար կյանքում Դու նետել ես մի թովչական Ժըպիտ իմ հոգուն… (ՈՀ, I, 169)

Եվ անդորր է ձայնը քո

Հաշտ է թախծոտ իր շեշտով,

Որպես անուշ երեկո՝

Լիքը սիրով ու վշտով… (ՈՀ, I, 170)

Պաշտելի էակի անփոխարինելիությունը, քաղցրությունը, աստվածային հմայքը Տերյանը բանաձևել է դիպուկ համեմատություններով: Առաջին համեմատության մեջ բանաստեղծը սիրած էակի «թովչական ժպիտը» համեմատում է ամպի հետ՝ դրանց համար որպես ընդհանուր հատկանիշ առանձնացնելով լուսավոր ու անբիծ լինելու հանգամանքը, իսկ մյուս համեմատության հիմքում քաղցրության հատկանիշն է, որի միջոցով էլ համեմատվում են պաշտելի էակի ձայնն ու մեղմանուշ երեկոն:

Տերյանն իր անվրեպ ներքնատեսությամբ հայտնաբերում է ապրումի պահի և բնության երևույթի անսպասելի ընդհանրությունը` միացնելով միմյանցից հեռու երևույթների նրբաթելերը: Անդրադառնալով արևմտահայ բանաստեղծության լեզվում համեմատության այս տեսակին` Յ. Ավետիսյանը գրում է. «20-րդ դարասկզբի փորձով մեր ազգային բանաստեղծության մեջ ամրապնդվում է Նարեկացուց եկող և Դուրյանով նոր բանաստեղծության մեջ վերստեղծված համեմատության այն տեսակը, երբ բնության երևույթը, անշունչ առարկան է համեմատվում մարդու կամ մարդկային հատկանիշի հետ»:

Համեմատությունները Տերյանի խոսքարվեստի կարևոր լեզվատարրերից են, որոնք ապշեցնում են իրենց կատարելությամբ, ինքնատիպությամբ և գաղափար են տալիս բանաստեղծի մտածողության նրբությունների մասին: Համեմատությունները նպաստում են տերյանական խոսքի պատկերավորությանը՝ գեղարվեստական պատկերի կերտման արվեստը հասցնելով կատարելության:

# **ՓՈԽՀԱՐԱԲԵՐՈՒԹՅՈՒՆԸ ՏԵՐՅԱՆԻ**

# **ՍՏԵՂԾԱԳՈՐԾՈՒԹՅՈՒՆՆԵՐՈՒՄ**

Փոխաբերությունը խոսքի պատկերավորման ամենաներգործուն միջոցն է: Ոճական այս հնարանքի հիմքում ընկած է երկու առարկաների կամ երևույթների նմանությունը, որի շնորհիվ գրողը նրանցից մեկի անունը փոխարինում է մյուսի անվամբ կամ նրա բնորոշ որևէ հատկանիշով: Ճիշտ է նկատված` «գեղարվեստական մտածողության յուրահատկությունը թերևս ուրիշ ոչ մի միջոցով այնքան բնորոշ ու հարուստ արտահայտություն չի կարող ունենալ, որքան փոխաբերության օգտագործումով, մանավանդ որ բառի նման իմաստով գործածությունը հիմք է դառնում խոսքի պատկերավորության և արտահայտչականության միջոցներից շատերի համար և զանազան ձևերով սերտորեն առնչվում է դրանց հետ»209:

Տերյանի խոսքարվեստում բառերը, կապակցությունները, փոխելով իրենց խոսքային միջավայրը, արտաքին միևնույն ձևի տակ ստանում են միանգամայն նոր ու անսպասելի իմաստներ: Փոխաբերությունների մեծ վարպետի գրչի տակ մարդկային նուրբ զգացմունքներն ու մտքերը, Մեծարենցի խոսքով ասած, ավելի «ներույժ» արտահայտություն են ստանում: Ամեն ինչ ստանում է հոգեբանական և զգացմունքային երանգ, իսկ բառերն ու պատկերները հասնում են հույզի ու ներապրումի բառեղեն թարգ մանությանը: Ահա օրինակներ` «Գիշերվա հովն է լալիս դաշտերում…» (ՄԱ, I, 40), «Խաղաղ դաշտերը մութն է համբուրում…» (ՄԱ, I, 28), «Մութը հյուսում է տրտմության ժանյակ…» (ՄԱ, I, 46), «Քնքուշ երգերից հյուսում եմ մանյակ….» (ՄԱ, I, 91), «Տխուր երեկոն զարկել է վրան…» (ՄԱ, I, 29), «Մի հին տրտմություն անսփոփ ու խոր…, Երգում է սրտիս դառնագին օրոր…» (ԱԷ, II, 39), «Լուսավորել եմ կարմիր մոմերով Իմ երազների պարտեզը բոլոր…» (Ս, II, 185) և այլն: Ինչպես նկատում ենք, խոսքաշարում յուրաքանչյուր բառ պայմանավորում է մյուս բառերի փոխաբերական կիրառությունները: Ստեղծվում են ծավալուն փոխաբերություններ` պայմանավորված բայ-ստորոգյալների փոխաբերական գործածությամբ: Նմանօրինակ փոխաբերությունների միջոցով առարկայի, իրողության և դրանց հատկանիշների ընկալումը հասցվում է տեսանելիության ու շոշափելիության: Փոխաբերական իմաստով կիրառվելով՝ բառերը ձեռք են բերում արտահայտչականություն՝ դառնալով նկարագրվող երևույթների, իրողությունների արտացոլման լեզվական ներգործուն միավորներ: Փոխաբերական պատկերները ոճական կարևոր գործառույթ ունեն Տերյանի ստեղծագործության մեջ: Բառերի փոխաբերական գործածություններով բանաստեղծը միմյանց է մոտեցնում ամենատարբեր երևույթները, հատկանիշներն ու գործողությունները, ոճական հնարանքի արտահայտչականությունը օգտագործում իր բանաստեղծական մտածողության յուրահատկություններն ավելի ցայտուն դրսևորելու համար: Դիտարկենք օրինակներ. Ծաղկի պես փարթամ հոգիս է բացվել, Ալ թերթիկները ճամփիդ է փռել, Արցունքով ջրել. դե ասա՛ անգին Շա՞տ պիտի մնամ քո վերադարձին… (Ս, II, 185) Մոլոր սրտիս տառապանքի Անլույս աշխարհում Դու վառել ես մի այլ կյանքի Արևոտ հեռուն… (ՈՀ, I, 169) Բանաստեղծը անսեր ու թախծոտ օրերում միայն երկու

բալասան ունի՝ հայրենիք ու պաշտելի էակ, որոնց նկատմամբ տածած սիրո և հույզի զգացմունքն էլ թելադրում է համապատասխան արտահայտչաձևի կիրառությունը: Պետք է նկատել նաև, որ փոխաբերությունը ոչ միայն արտահայտչականություն է հաղորդում տերյանական խոսքին, այլև բազմազանություն է մտցնում ոճական հնարանքների մեջ: Ս. Էլոյանը դիպուկ է նկատում, որ «բառի և՛ փոխաբերական իմաստները, և՛ փոխաբերական գործածությունները խոսքային մակարդակին բնորոշ երևույթներ են, և հենց խոսքի մեջ է, որ բառային տարբեր միջավայրում ունեցած բառի բաշխման ոլորտում համագործածական ամենասովորական բառերը (ոճաբանորեն չնշույթավորված) հայտնվում են բազմաբարդ զուգորդությունների ոլորտում, և բացվում է բառի ոճաբանական իրական բնութագիրը, բառի իմաստային համակարգի տարողունակությունը…»211:

Հայոց արևոտ աշխարհի Հոգին ես դու անարատ… Դո՛ւ, իմ երկրի հարության Անխաբ վկա, Արարատ… (ԱԲ, I, 277) Բառերի փոխաբերական գործածությունների միջոցով Տերյանը ընդգծում է լուսակատար Արարատի վեհ խորհուրդը, շնչավորելով ու կերպարանավորելով այն՝ գեղարվեստական յուրօրինակ պատկեր է ստեղծում: Ոճական նշված հնարանքը դառնում է բանաստեղծական մթնոլորտի ստեղծման միջոց, և բանաստեղծը ծավալվող իմաստային զարգացումների, ինչպես նաև երևույթների միջև նմանություններ տեսնելու սուր դիտողականության շնորհիվ խտացնում է հույզերն ու ապրումները՝ ձևավորելով գեղարվեստական ինքնատիպ պատկերներ:

# **ԱՆՁՆԱՎՈՐՈՒՄԸ ՏԵՐՅԱՆԻ**

# **ՍՏԵՂԾԱԳՈՐԾՈՒԹՅՈՒՆՆԵՐՈՒՄ**

# Անձնավորումը փոխաբերության մի տարատեսակ է, որով իրերին, երևույթներին և կենդանիներին վերագրվում են մարդկային հատկանիշներ, շնչավորներին բնորոշ յուրահատկություններ: Խոսքի պատկերավորման այս միջոցը կապված է մարդկանց հնագույն մտածողության հետ և իր դրսևորումն է գտել ինչպես հայ ժողովրդական բանահյուսության մեջ, այնպես էլ հայ գրականության տարբեր շրջաններում: Անձնավորումը Տերյանի չափածոյի խոսքարվեստին բնորոշ ոճական հնարանք է: Գեղարվեստական ելակետն այս դեպքում բնությունն է՝ միջնորդավորված քնարական անհատի վերաբերմունքով, իսկ նպատակը՝ մարդու ներաշխարհի բացահայտումը, հոգևոր էության արտացոլումը: Բնությունը գեղեցիկ է իր բազմաթիվ դրսևորումներով, սակայն բանաստեղծության նյութ է դառնում, ինչպես Տերյանն է բնորոշում, սուբյեկտիվ ճանապարհով, երբ ձուլվում է հոգու մեղեդուն և հնչում որպես հոգու նրբակերտ ձայն: Քնարական հերոսի խոհի, ներապրումի թրթռումների անմիջական մասնակիցն է դառնում բնությունը: Նրա հետ ժպտում են կարկաչուն աղբյուրն ու պայծառ աստղերը, լալիս է գիշերվա հովը, դժկամ նայում են խոժոռ ծառերը, երգում է քամին: Բանաստեղծը ոչ միայն շարժունակություն է հաղորդում բնության երևույթներին, այլև օժտում մարդկային զգացմունքներով ու բնավորությամբ: Բնությունը Տերյանի ստեղծագործություններում դառնում է շնչավորված-անձնավորված մի կերպար, բանաստեղծական եսի ինքնադրսևորման յուրօրինակ միջոց, ինչպես, օրինակ` «Անուշ նիրհեցին ծով անտառ ու լեռ, Ննջեցին անուշ երկինք ու երկիր…» (ՄԱ, I, 69), «Գիշերվա հովն էր լալիս դաշտերում…» (ՄԱ, I, 40), «Երգում է քամին, լալիս է նորից, Անհույս ու անվերջ մղկտում է նա…» (ԳՀ, I, 132), «Աստղերն են ժպտում լուսեղեն նազով, Խաղաղ դաշտերը մութն է համբուրում…» (ՄԱ, I, 28), «Պարզ ջրի վրա եղեգը հանդարտ Անդողդոջ կանգնած էլ չի շշնջում…» (ՄԱ, I, 32), «Բարակ ամպերը մազում են ոսկի, Ջրերը անուշ հեքիաթ են ասում…» (ԳՀ, I, 114) և այլն: Դիտարկված բանատողերում բնությունը մարմնավորում է քնարական հերոսի ներաշխարհը, նրա կարոտն ու թախիծը: Բնանկարն ու քնարական հերոսի հոգեվիճակը ներդաշնակում են իրար:

# Տերյանի գեղարվեստական պատկերներում անձնավորման անկրկնելի դրսևորումները հաճախ նաև մատնանշում են մարդու և բնության բարեկամության փիլիսոփայական վավերացումը: Բերենք օրինակ.

# Ոչ, մենակ չեմ ես լեռներում,

# Ծաղկունանց մեջ, երկնի մոտ,

# Ոսկե մեգն է ինձ գուրգուրում

# Երեկո և առավոտ:

# Արշալուսին ջերմ արևն է

# Ինձ համբուրում սիրաբար,

# Շոգ կեսօրին հով տերևն է

# Շվաք փռում ինձ համար… (ԱԷ, II, 68)

# Տերյանը շնչավորել է երեկոն, առավոտը, մեգը, արևն ու տերևը՝ դարձնելով իր զրուցակիցները, հույզի ու ապրումի անձնվեր կրողները:

# 

# **ՇրջադասությունԸ ՏԵՐՅԱՆԻ ՍՏԵՂԾԱԳՈՐԾՈՒԹՅՈՒՆՆԵՐՈՒՄ**

Շարահյուսական իրողություններից խոսքը ոճավորելու հարցում ինքնատիպ հնարներով է օժտված շրջուն շարադասությունը: Հայերենի ճկուն շարադասությունը հնարավորություն է տալիս մտքերի ձևավորման ընթացքում արտացոլելու մեծ թվով ոճական յուրահատկություններ: Տերյանի չափածո խոսքի լեզվաոճական համակարգում զգալի դեր է կատարում բառերի, նախադասության անդամների շրջուն շարադասությունը: Վերջինս բանաստեղծական խոսքի կարևոր արտահայտչամիջոցներից է և խոսքի ոճավորման լայն հնարավորություններ է ընձեռում` միաժամանակ նպաստելով հանգավորման խնդիրների լուծմանը: Ըստ Դավիդովի՝ «բառերի դասավորությունը լեզվական հմտության ամենամեծ գաղտնիքներից մեկն է, իսկ այդ գաղտնիքին չտիրապետողի գրածը կատարյալ չէ»231: Տերյանը մեծ վարպետությամբ սովորական շարադասությանը զուգընթաց կիրառել է նաև շրջուն շարադասությունը: Բանաստեղծի խոսքարվեստում հաճախված են ենթակայի, ստորոգյալի, որոշչի, հատկացուցչի, օժանդակ բայի ոչ սովորական շարադասությամբ գործածությունները: Խոսքին անսովորություն ու ինքնատիպություն է հաղորդում հատկապես ենթակայի ու ստորոգյալի շրջուն շարադասությունը, քանի որ այս դեպքում ստորոգյալն ինքն է ստանում տրամաբանական շեշտը, ընդգծում է գործողության գաղափարը` առանց շեշտելու մտքի ավարտը: Շրջուն շարադասության միջոցով նախադասության վերջին անդամ դարձած ենթական ձեռք է բերում յուրօրինակ հնչեղություն` կազմելով կից հանգավորում: Դիտարկենք օրինակներ.

Քնքշաբույր ծաղկանց հրեղեն խաղով

Ժպտում են նորից անտառ ու ձորակ,

Եվ հեղեղները խոսուն-սառնորակ

Ողջունում են ինձ զվարթ ծիծաղով (ՄԱ, I, 102)

Իջել են մթին խոհերը վրաս,

Խառն է հիմա իմ գիշերը անափ.

Էլ չըկա ոչ մի լուսեղեն տագնապ,

Եվ ոչ մի երազ և ոչ մի երազ… (ԳՀ, I, 130)

Ստորոգյալով արտահայտված գործողության տրամաբանական շեշտը, ինչպես նկատում ենք, տարբեր տեղերում է: Տրամաբանական շեշտի տեղափոխումը, համապատասխան ռիթմ ու հնչերանգ ստեղծելով, նպաստում է խոսքի ներդաշնակությանն ու պատկերավորությանը:

Քերականության սովորական իրողության մեջ Տերյանը հայտնաբերում է գեղագիտական արժեք, և շրջադասությունը դարձնում բանաստեղծական խոսքի պատկերավորությունն ու գաղափարի ուժգնությունը ընդգծող արտահայտչամիջոց: Այդ նպատակին են ծառայում նաև օժանդակ բայի շրջադասված կրկնությունները, ինչպես, օրինակ`

Անտես զանգերի կարկաչն եմ լսում,

Իմ բացված սրտում հնչում է մի երգ.

– Կարծես թե մեկը ինձ է երազում,

Կարծես կանչում է ինձ մի քնքուշ ձեռք…(ՄԱ, I, 88

Քերականության սովորական իրողության մեջ Տերյանը հայտնաբերում է գեղագիտական արժեք, և շրջադասությունը դարձնում բանաստեղծական խոսքի պատկերավորությունն ու գաղափարի ուժգնությունը ընդգծող արտահայտչամիջոց: Այդ նպատակին են ծառայում նաև օժանդակ բայի շրջադասված կրկնությունները, ինչպես, օրինակ` Անտես զանգերի կարկաչն եմ լսում, Իմ բացված սրտում հնչում է մի երգ. – Կարծես թե մեկը ինձ է երազում, Կարծես կանչում է ինձ մի քնքուշ ձեռք…(ՄԱ, I, 88

Պատկերավորությունը բանաստեղծի լեզվի և ոճի կարևոր բաղադրիչներից է, նրա խոսքարվեստի ինքնատիպությունը պայմանավորող գործոններից մեկը: Տերյանի ստեղծգործություններում կիրառված պատկերավորման միջոցները հատկանշվում են ոճաարտահայտչական լայն հնարավորություններով, և դրանց ուսումնասիրությամբ բացահայտվում են Տերյանի` խոսքի հարստացմանը նպաստելու, նաև գեղարվեստական պատկեր կերտելու հմտությունները:

# ԵԶՐԱԿԱՑՈՒԹՅՈՒՆ

Վահան Տերյանի չափածոյում պատկերավորման միջոցների քննությունը հանգեցնում է հետևյալ եզրակացությանը:

Տերյանի չափածոն հարուստ է ոճաարտահայտչական լայն հնարավորություններով, պատկերավորման համակարգի ամենատարբեր միջոցների գործածությամբ: Պատկերավորությունը տերյանական խոսքի կարևորագույն արժանիքներից է, բանաստեղծի խոսքարվեստի ինքնատիպությունն ու ներգործությունը պայմանավորող կարևորագույն գործոններից մեկը, որի ուսումնասիրությամբ էլ բացահայտվում է Տերյանի` խոսքի հարստացմանը նպաստելու մեծ կարողությունը, գեղարվեստական պատկեր կերտելու հմտությունն ու ինքնատիպ լեզվամտածողությունը:

Տերյանի չափածո խոսքում պատկերավորման միջոցները ծառայում են գեղարվեստական կոնկրետ խնդիրների և բանաստեղծի ոճը հատկանշող լեզվական միավորներ են: Տերյանը որպես մակդիր գործածել է բոլոր այն խոսքի մասերը, որոնք կարող են ունենալ մակդրային կիրառություններ: Բանաստեղծի չափածո խոսքին բնորոշ են մակդիրը գոյական որոշիչներով արտահայտելու հակումը, օքսիմորոնների գործածությունները: Ոճական ինքնատիպ արժեքով են հատկանշվում գունային մակդիրները:

Տերյանի մեծությունը չափվում է նրա թողած գրական ազդեցության շառավիղներով ու շրջանակներով: Դժվար է ցույց տալ մի ուրիշ բանաստեղծի, որն այնքան ներգործած լինի

20-րդ դարի մեր պոեզիայի զարգացման վրա։

**ԴԱՍԻ ՊԼԱՆ**

**Դասարան-11-րդ**

**Առարկա –Հայ գրականություն**

**Դասի թեմա** – **Վահան Տերյանի թախծի և տառապանքի երգերը,<<Մթնշաղի անուրջներ>>,<<Գիշեր և հուշեր>>,<<Ոսկե շղթա>>,**

**Դասի տիպը – համակցված**

**Մեթոդներ**, հնարներ–Մտագրոհ, զույգերով աշխատանք, Պրիզմա

(բանաստեղծությունները կարող են փոխվել)

**Օգտագործվող նյութեր** – գրականություն հեղինակ՝Վ. Կիրակոսյան, Զ. Ավետիսյան, Երևան, Մանմար, 2010թ։

**Դասի նպատակ** –

* Սովորողների միջոցով լուսաբանել Տերյանի մի շարք չափածո ստեղծագործություններում գործածված արտահայտչամիջոցները ՝ առանձնացնելով լեզվական այն իրողությունները, որոնք առավել բնորոշ են բանաստեղծի խոսքարվեստին ու մտածողությանը:

ա) տարբերակին արտահայտչամիջոցները,

բ) կարողանան դասակարգել ոճերը,

գ) կարողանան տեքստից դուրս բերել արտահայտչամիջոցները, և որոշի նրանց ոճական արժեքները,

դ)կարողանան որոշել հեղինակային նպատակադրումը։

**Վերջնարդյունքներ** .

ա) **կտիրապետն** բանաստեղծությունները վերլուծելու և մեկնաբանելու կարողությանը,

բ) սովորողների մոտ կձևավորվի սեփական կարծիքը հայտնելու, դիմացինին լսելու կարողություն,

գ) կկարողանա կիրառել նոր սովորած արտահայտչամիջոցները և գործածել գեղարվեստական շարադրանքներում, արտահայտիչ խոսք կառուցել

դ)կկարողանա հասկանալ բանաստեղծի խոսքը, ոճը, ապրումակցել նրա զգացումներին։

**Դասի ընթացքը ●**

**ԽԹԱՆՈՒՄ**

Կառուցել «Պրիզմա» «անուրջներ» մեկնաբառով։ Պրիզմայի բովանդակությունը պայմանավորված է նրանով, թե ինչ բառեր, գաղափարներ կհայտնեն աշակերտները։ Նրանք ուսուցչի հրահանգով սկսում են թվարկել այն բառերը և արտահայտությունները, որոնք առաջինն են գալիս իրենց մտքին։ Երբ ավարտում են պրիզմայի կառուցումը, ուսուցիչը աշակերտներին տալիս է ժամանակ, որպեսզի նրանք կազմեն մեկ նախադասություն՝ իրար կապելով պրիզմայի մեկնաբառը և վերջնաբառը:

Մտագրոհով պարզում է,թե պատկերավորման-արտահայտչական միջոցներից որոնք են ծանոթ աշակերտներին, որքան են տիրապետում դրանց:

**Իմաստի ընկալում**

Կարճ դասախոսությամբ ներկայացնում է նորույթը:

Ապա դասարանը բաժանում է 3 խմբի և հանձնարարում է յուրաքանչյուր խմբին Վահան Տերյանի թախծի և տառապանքի երգերից՝<<Մթնշաղի անուրջներ>>,<<Գիշեր և հուշեր>>,<<Ոսկե շղթա>> շարքերից, ընտրել, դուրս գրել, խմբավորել պատկերավորման միջոցները:

1-ին խումբ ՝ **,<<Գիշեր և հուշեր>>** շարքի բանաստեղծություններից դուրս գրել քնարական հերոսի հոգեվիճակը բնորոշող արտահայտչամիջոցներ և խմբավորել:

2-րդ խումբ՝ «**Մթնշաղի անուրջներ**» շարքից դուրս գրել գեղարվեստական պատկերների ստեղծման հիմքում ընկած մենության, հեռացման, մոռացման վերաբերող պատկերավորման միջոցները և խմբավորել:

3-րդ խումբ՝ «**<<Ոսկե շղթա>>** շարքիցից դուրս գրել այն տողերը, որոնք պատկերավորման որևէ միջոց են պարունակում և խմբավորել:

**Կշռադատման փուլ**

Այս փուլում յուրաքանչյուր խումբ պաստառի վրա ներկայացնում Է իր աշխատանքը։

Երբ խմբերը ներկայացնում են իրենց աշխատանքը, կատարվում է քննարկում, կարծիքների փոխանակում։Ուսուցիչը կարճ զրույցի միջոցով ամբողջացնում է աշակերտների արտահայտած մտքերը, կարծիքները։

Կարելի է կատարել փոխադարձ գնահատում՝ նախապես կազմած գնահատման սանդղակով։ Գնահատման սանդղակը կազմում է ուսուցիչը՝ կախված նրանից, թե ինչ է ուզում գնահատել:

**Անդրադարձ**

Այս դասին ի՞նչ արեսինք, ի՞նչ նոր բան իմացաք,ինչը քեզ զարմացրեց:

**Տնային հանձնարարություն:** Դասագրքից սովորել «Վ. Տերյանի բանաստողծության լեզուն և ոճը»դասանյութը,էջ՝134: «Երկիր Նաիրի» շարքից դուրս գրել պատկերավորման միջոցները:

# ՕԳՏԱԳՈՐԾԱԾ ԳՐԱԿԱՆՈՒԹՅԱՆ ՑԱՆԿ

1. Եզեկյան Լ., Հայոց լեզվի ոճագիտություն. ուսում. ձեռնարկ, Երևան, 2003:
2. Էլոյան Ս., Ժամանակակից հայերենի բառային ոճաբանություն, Երևան, 1989:
3. Իշխանյան Ռ., Արևելահայ բանաստեղծության լեզվի պատմություն /17-րդ դարից մինչև 1920 թ./, Երևան, 1978:
4. Մարության Ա., Եղիշե Չարենցի չափածոյի լեզուն ոճը, Երևան, 1979:
5. Մարության Ա., Հայոց լեզվի ոճաբանություն, Երևան, 2000:
6. Պապոյան Արտ., Պարույր Սևակի չափածոյի լեզվական արվեստը, Երևան,

1970:

1. Պարտիզունի, Վ., Վահան Տերյան, Երևան, 1968:
2. Պողոսյան Պ., Խոսքի մշակույթի և ոճագիտության հիմունքներ (Խոսքի

տեսություն), գ. 2, Երևան, 1991:

1. Ջահուկյան Գ., Ժամանակակից հայոց լեզվի իմաստաբանություն և բառակազմություն, Երևան, 1989:
2. Սևակ Պ., Երկերի ժողովածու 6 հատորով, հ. 6, Երևան, 1976:
3. Տերյան Վ., Երկերի ժողովածու 3 հատորով, հ. 1, Երևան, 1960:
4. Розенталь Д., Практическая стилистика русского языка, М., 1968.